Kvennalið Snæfells tapaði fyrir toppliði Keflavíkur 71 : 64 í gær þegar heil umferð fór fram í Dominos deildinni . Liðin skiptust á að hafa forystu í upphafi leiksins en fljótlega skutust Snæfellskonur fram úr með góðum leik og höfðu þær yfir 23:15 að loknum fyrsta leikhluta . Snæfell hélt áfram forystunni í öðrum leikhluta og voru yfir þegar gengið var til hálfleiks 39 : 34 . Keflavík snéri leiknum sér í hag í upphafi þriðja leikhluta og komst yfir . Snæfell var ekki langt undan Keflvíkingum sem þó leiddu að loknum þriðja leikhluta með þremur stigum 51 : 48 . Í lokaleikhlutanum réði Keflavík hins vegar ferðinni og náðu Hólmarar ekki að komast yfir á nýjan leik . Keflavíkurkonur uppskáru því sigur að endingu og tryggðu sér þar með deildarmeistaratitillinn í Dominos deildinni . Hildur Sigurðardóttir var stigahæst í liði Snæfells að þessu sinni með 23 stig , Kieraah Marlow kom næst með 16 stig og þá skoraði Hildur Björg Kjartansdóttir 12 stig . Einnig skoruðu þær Berglind Gunnarsdóttir 8 stig , Helga Hjördís Björgvinsdóttir 3 og Rósa Indriðadóttir 2 . Snæfell vermir annað sæti Dominos deildar þrátt fyrir tapið og hefur 38 stig . Liðið er öruggt með sæti í úrslitakeppninni en það á einungis eftir tvo leiki í deildarkeppninni . Næsti leikur liðsins fer fram miðvikudaginn 20. mars í Stykkishólmi þegar Snæfell fær Njarðvík í heimsókn .